ኢህአዴግ
ኢህአዴግ አገር የመምራት ሃላፊነትን ከተረከበ ጊዜ ጀምሮ ከውስጥም ከውጭም የሚነሱ በርካታ ውጣ ውረዶችን ያስተናገደ ድርጅት መሆኑ ይታወቃል፡፡ ከአገራችን ነባራዊ ሁኔታ ጋር የሚጣጣምና የህዝባችንን ሁለንተናዊ መለወጥ ታሳቢ ያደረገ የፖለቲካና ኢኮኖሚ ስርዓት በማራመድ በውጭ ሃይል ተፅእኖ የሚጠመዘዝ ድርጅት አለመሆኑን ገና በጠዋቱ በተግባር ያሳየ ድርጅት ነው፡፡
ከደርግ ውድቀት ማግስት አገራችን የመበታተን ስጋት ውስጥ የነበረችበት ሁኔታ ቢኖርም መላ የሃገሪቱን ህዝቦች በማስተባበርና በብስለት በመምራት ዴሞክራሲያዊ አንድነቷ በፅኑ መሰረት ላይ እየተገነባ እንዲዘልቅ አስችሏል። ህገ መንግስታችን የአንድነታችንና የመከባበራችን ማሰሪያ ውል እንዲሆን በሚያስችል መልኩ በህዝብ ሙሉ ተሳትፎ ተቀርፆ በመፅደቁ ያንን የመበታተን ስጋት ተሻግረን በጋራ ለዘላቂ ለውጥ መረባረብ ጀምረናል።
የሃዘን መግለጫ
የኢህአዴግ ም/ቤት ጽ/ቤት ዛሬ ማለዳ ከአዲስ አበባ ተነስቶ ወደ ኬንያ ናይሮቢ ይበር የነበረውና የኢትዮጵያ አየር መንገድ ንብረት በሆነው ኢቲ 302 ቦይንግ 737 አውሮፕላን ቦይንግ 737 በረራ በደረሰው አሳዛኝ አደጋ የተሰማውን ጥልቅ ሃዘን ወዳጅ ዘመዶቻቸውን ላጡ ሁሉ መፅናናትን ይመኛል፡፡
ተጨማሪ ያንብቡ…
የኢትዮጵያና ጂቡቲ ህዝቦች ግንኙነትን ለማጠናከር የሁለቱ አገራት መሪ ፓርቲዎች አብረው እንደሚሰሩ ኢህአዴግ ገለጸ፡፡
የጂቡቲ መሪ ፓርቲ ራሊ ፎር ፒፕልስ ኮንግረስ (RPP) 40ኛ የመስረታ በዓል ባለፈው ሰኞ በጂቡቲ ተከብሯል። በክብረ በዓሉ ላይ በኢህአዴግ ጽህፈት ቤት ሃላፊ አቶ ብናልፍ አንዷለም የተመራው የኢህአዴግ ልዑካን ቡድንም ታድሟል። በመድረኩ ንግግር ያደረጉት አቶ ብናልፍ ፎር ፒፕልስ ኮንግረስ ፓርቲ ባለፉት 40 አመታት ውስጥ የህዝብን ህይወት ከማሻሻልና በቀጠናው ኢኮኖሚያዊ ትስስር እንዲሁም ሰላም ከማረጋገጥ አኳያ ላስመዘገባቸው ድሎች ያላቸውን አድናቆት ገልጸዋል።
ተጨማሪ ያንብቡ…
ምክር ቤቱ የብሔራዊ እርቀ ሰላም ኮሚሽን አባላትን ሹመት አፀደቋል፡፡
የኢፌዴሪ የህዝብ ተወካዮች ምክር ቤት በዛሬው እለት እያካሄደ ባለው መደበኛ ስብሰባ የብሔራዊ እርቀ ሰላም ኮሚሽን አባላትን ሹመት አጽድቋል።
ተጨማሪ ያንብቡ…
ምክር ቤቱ የአስተዳደር ወሰን እና የማንነት ጉዳዮች ኮሚሽን አባላትን ሹመት አፀደቀ
የኢፌዴሪ የህዝብ ተወካዮች ምክር ቤት በዛሬው እለት እያካሄደ ባለው 4ኛ ዓመት የስራ ዘመን 24ኛ መደበኛ ስብሰባ የአስተዳደር ወሰን እና የማንነት ጉዳዮች ኮሚሽን አባላትን ሹመት አፅደቀ።
ተጨማሪ ያንብቡ…
"ማርች 8" ሴቶቻችን ከፍ ባሉበት አመት
አቡ ኬ
በ19ኛው ክፍለ ዘመን አጋማሽ አካባቢ በአሜሪካ ኒውዮርክ ጎዳናዎች ያልተለመደ ሰልፍ ታየ፤ የጨርቃ ጨርቅ ፋብሪካ ሴት ሰራተኞች የአነስተኛ የደሞዝ ክፍያንና ለጤና ምቹ ያልሆኑ የሥራ ሁኔታዎችን በመቃወም ነበር ሰልፉ የተካሄደው፡፡ ዛሬ በአለም አቀፍ ደረጃ አለም አቀፍ የሴቶች ቀን (March 8) እንዲወለድ ምክንያት የሆነ ታሪካዊ ተቃውሞ።
በዚህም የተነሣ የሴት ሠራተኞቹና ተባባሪ ወንድ አጋሮቻቸው በሚያደርጉት አመጽ በኢንዱስትሪው እንቅስቃሴ ላይ ተደጋጋሚ የሆነ ኪሣራ መድረሱ እየተባባሰ ሄደ፡፡ የሠራተኛ ማህበራት እየተጠናከረ መምጣት በሌላ በኩል ለሴቶች እንቅስቃሴ አጋዥነቱን እያጐላው መጣ፡፡ በአውሮፖ፣ በታላቋ ብሪታንያ፣ በአሜሪካና በትንሹም ቢሆን በአውስትራሊያ ሴቶች የመምረጥና መመረጥ መብታቸው እንዲከበር የሚመለከታቸውን ሁሉ ማግባባት የጀመሩት በ19ኛው ክፍለ ዘመን ነበር፡፡ ይህ ትግላቸው በሴቶች ዙሪያ ይታዩ የነበሩ ማንኛውም ጭቆናዎች እንዲወገዱ አመላካች ከመሆኑም በላይ ተጨባጭ ለውጥ እንዲከሰት በር ከፋች ሆነ፡፡
እ.ኤ.አ በ191ዐ የሴቶች ቀን እንዲከበር በመላው የአሜሪካ ግዛቶች በሚኖሩ የሴት ሶሻሊስቶችና ፌሚኒስቶች ዘንድ ተቀባይነትን አገኘ፡፡ በ191ዐ እንደዚሁ በዴኒማርክ ኮፐን ሃገን ከተማ በተደረገው 2ኛው አለም አቀፍ የሴቶች ሶሻሊስት ኮንፈረንሰ ላይ የሴቶች ቀን አለም አቀፍ ተቀባይነት ኖሮት እንዲከበር ከሴት ሠራተኞች ማህበራት ሊግ ተወካዮች ሃሳቡ ቀረበ፡፡
አለም አቀፍ የሴቶች ቀን እ.ኤ.አ. ከ1910 ዓ.ም ጀምሮ በተለያዩ ሐገራት መከበር ቢጀምርም በሩሲያ የ1917 አብዮት ወቅት በሴቶች አመጽ አስገዳጅነት መንግስት የሴቶችን መብት የተቀበለበትና በዓሉ የተከበረበት ታሪካዊ የመጨረሻ ቀን የካቲት እ.ኤ.አ ማርች 8 ከመሆኑ ጋር ተያይዞ ከ3 ዓመታት በኋላ በ1921 ማርች 8 አለም አቀፍ የሴቶች ቀን ይፋ ሆኖ መከበር ጀመረ፡፡ የተጋጋለው የሴቶች ቀን ተፋፍሞ ባለበት በመቀጠል በ1977 እ.ኤ.አ. የተባበሩት መንግስታት ድርጅት ማርች 8 አለም አቀፍ የሴቶች ቀን ሆኖ እንዲከበር ወሰነ፡፡
ይህ ቀን ታዲያ የሚከበረው በአለም አቀፍ ዙሪያ ያለምንም የዘር፣ ሃይማኖት፣ ቋንቋ ወዘተ ልዩነት ሴቶች ላስመዘገቡት አስተዋጽዖ እውቅና የሚያገኙበት፣ ስለመብታቸውና እኩልነት የሚሰብኩበት ልዩ ቀን ናት።
በአገራችንም ይሄው ቀን መከበር ከጀመረ እነሆ 43 አመታት አለፉ፡፡ በአለም ዙሪያ ደግሞ 108 አመታትን አስቆጥሯል። በአገራችን በተለያዩ የስራ መስኮች እኩልነት ላይ የሚታዩ ችግሮች አሉ። በመሆኑም ከወንድ እኩል ሁሉም ነገር ላይ እንሳተፍ፤ አቅሙ አለን የሚሉ ተደጋግመው የሚደመጡትም በዚሁ ምክንያት ነው።
ከዚሁ መነሻነት ድርጅታችን ኢህአዴግም አገሪቱን ማስተዳደር ከጀመረበት ወቅት ጀምሮ ስለ ሴቶች እኩልነት ጠንካራ አቋም ነው ያለው። በመሰረታዊ ፕሮግራሙ ለሴቶች ተሳትፎና በፖሊቲካ፣ ኦኮኖሚና ማህበራዊ ዘርፎች እኩል ተጠቃሚ እንዲሆኑ መታገልን ነው የሚያስቀምጠው።
የመደረጃት መብታቸው እንዲከበር፣ በተለያዩ የአመራር እርከኖች ላይ ለማሰተፍ ብቁ አንዲሆኑም በልዩ ማበረታቻ ወይ አፈርማቲቭ አክሽን ሲሰራበት ቆይቷል።
ዛሬ ላይ ደግሞ የሄው ጥረት ፍሬ አፍርቶ ሴቶቻቸን የካቢኔውን ግማሽ ቁጥር ይዘዋል፡፡ በታሪክ ለመጀመሪያ ጊዜ የአገር ርዕሰ ብሄር፣ የመከላከያ ሚንስትር፣ የጠቅላይ ፍርድ ቤት ፕሬዝዳንትና ምርጫ ቦርድ ኃላፊዎች ለመሆን በቅተዋል፡፡
ይህ በአገሪቱ ታሪክ ሴቶቻችን በፖለቲካ ተሳትፎአቸው ከፍ ያሉበት አመት እንደመሆኑ በነዚህ ስኬቶች ላይ ሆኖ ይህን ቀን ማሰብ ለመጪው ትውልድ ትልቅ የሞራል ስንቅ ይሆናል።
ኢህአዴግ ባጋኘውና ባስገኘው ድል የሚኮራ ሳይሆን ለቀረው የሚተጋ ተራማጅ ድርጅት እንደመሆኑ አሁንም ሴቶች ካለቸው አቅም ጋር የሚመጣጠን በአገሪቱ ኢኮኖሚያዊና ፖለቲካዊ እንቅስቃሴ ውስጥ ሙሉ በሙሉ የሚገባቸው ተሳትፎና ተጠቃሚነት እስኪረጋገጥ ይተጋል፡፡ በሀዋሳ በተካሄደው 11ኛው ድርጅታዊ ጉባዔ የሴት አደረጃጀቶች የሴቶችን መብትና ጥቅም በማስጠበቅ ረገድ መድረስ በሚገባቸው የጥንካሬ ደረጃ የደረሱ ባለመሆናቸው ቀጣይ የማጠናከርና የማጥራት ስራ ያስፈልጋል የሚል አቅጣጫ ያስቀመጠው።
እንኳን አደረሳቸሁ